CPALL อวดงบฯ Q3/58 กำไรเพิ่ม 21%
CPALL อวดงบฯ Q3/58 กำไรเพิ่ม 21% หลังยอดขายจากธุรกิจค้าปลีกโตต่อเนื่อง โดยงบฯ Q3/58 กำไรสุทธิ 3.26 พันลบ. เพิ่มขึ้น 21% จากปีก่อนที่มีกำไร 2.70 พันลบ. ขณะที่ งวด 9 เดือนมีกำไร 9.81 พันลบ. เพิ่มขึ้น 28% จากปีก่อนที่มีกำไร 7.65 พันลบ.
11 พ.ย. 2558

บริษัท ซีพี ออลล์ จำกัด (มหาชน) หรือ CPALL รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 3.26 พันล้านบาท หรือมีกำไรสุทธิ 0.36 บาทต่อหุ้น เพิ่มขึ้น 21% จากช่วงเดียวกันของปีก่อนที่มีกำไรสุทธิ 2.70 พันล้านบาท หรือมีกำไรสุทธิ 0.30 บาทต่อหุ้น
ขณะที่ ผลการดำเนินงานช่วง 9 เดือนแรกมีกำไรสุทธิ 9.81 พันล้านบาท หรือ 1.09 บาทต่อหุ้น เพิ่มขึ้น 28% จากช่วงเดียวกันของปีก่อนที่มีกำไรสุทธิ 7.65 พันล้านบาท หรือ 0.85 บาทต่อหุ้น
โดยผลการดำเนินงวด 3 ที่มีกำไรเพิ่มขึ้น เนื่องจากสาเหตุหลัก คือ 1) การขยายสาขาร้าน 7-Eleven เพิ่มขึ้นจาก 7,965 สาขา ในไตรมาส 3 ปี 2557 เป็น 8,618 สาขา ในไตรมาส 3 ปี 2558 ขณะที่ ยอดขายเฉลี่ยของร้านเดิม ไตรมาส 3/2558 มีอัตราการเติบโต เท่ากับ ร้อยละ 1.6 และ 2) การเพิ่มขึ้นของรายได้จากการขายของ Makro เนื่องจากการมีการขยายสาขาต่อเนื่อง